Document ID: 32000R1040

32000R1040
L 118/1
JURNALUL OFÍCIAL AL UNIUNII EUROPENE
REGULAMENTUL (CE) NR. 1040/2000 AL CONSILIULUI
din 16 mai 2000
de modificare a Regulamentului (CE) nr. 1255/1999 privind organizarea comună a pieței în sectorul laptelui și produselor lactate
CONSILIUL COMUNITĂȚILOR EUROPENE,
având în vedere Tratatul de instituire a Comunității Europene, în special articolele 36 și 37,
având în vedere propunerea Comisiei (1),
având în vedere avizul Parlamentului European (2),
având în vedere avizul Comitetului Economic și Social (3),
întrucât:
(1)
Articolul 31 din Regulamentul (CE) nr. 1255/1999 (4) prevede acordarea de restituiri la anumite produse cuprinse în acest regulament, dacă acestea sunt exportate ca mărfuri enumerate în anexa II la regulamentul respectiv, în baza prețurilor acestor produse pe piața mondială și a diferenței dintre aceste prețuri și cele din cadrul Comunității, în limitele care decurg din acordurile încheiate în conformitate cu articolul 300 din Tratat.
(2)
În mai multe sectoare agricole, în special al cerealelor, zahărului, orezului și ouălor, Comisiei îi revine responsabilitatea identificării mărfurilor care pot beneficia de restituiri la export, inclusiv acele mărfuri care nu sunt cuprinse în anexa I la Tratat, pentru a se asigura flexibilitatea necesară utilizării cât mai eficiente a resurselor disponibile. Ar trebui prin urmare, să i se încredințeze Comisiei aceeași responsabilitate în ceea ce privește identificarea mărfurilor eligibile pentru restituiri în sectorul produselor lactate,
ADOPTĂ PREZENTUL REGULAMENT:
Articolul 1
La articolul 31 din Regulamentul (CE) nr. 1255/1999, alineatul (14) se înlocuiește cu următorul:
„(14) Normele de aplicare a prezentului articol, inclusiv dispozițiile privind redistribuirea cantităților exportabile nealocate sau neutilizate, și orice modificări la anexa II, se adoptă de către Comisie, conform procedurii prevăzute la articolul 42. Cu toate acestea, normele privind aplicarea alineatelor (8), (10), (11) și (12) pentru produsele menționate la articolul 1 și exportate sub formă de mărfuri menționate în anexa II la prezentul regulament se adoptă conform procedurii prevăzute la articolul 16 din Regulamentul (CE) nr. 3448/93.”
Articolul 2
Prezentul regulament intră în vigoare în a șaptea zi de la data publicării în Jurnalul Oficial al Comunităților Europene.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 16 mai 2000.

Labels: 3
17
6